**---הודעה לעיתונות---**

***קטנוע הספורט-מנהלים עכשיו במבצע לזמן מוגבל:***

***Suzuki Burgman 400 החדש עם שלוש שנות טיפולים במתנה!***

* ***Suzuki Burgman 400 הינו הראשון להציע בשוק הישראלי: חבילה משתלמת עם טיפולים חינם לשלוש השנים הראשונות לרוכשים כעת בתקופת המבצע***
* ***ה-Burgman 400 בעל שלדה קצרה, צרה וקלה, מראה ספורטיבי, תנוחת רכיבה נוחה ויציבה, תאי אחסון מרווחים וביצועים מהפנטים עם 31 כ"ס ומומנט של 3.67 קג"מ***
* ***המבצע הינו לטיפולים לשלוש השנים הראשונות או עד 24,000 ק"מ, המוקדם מבין השניים. המבצע בתוקף עבור הרוכשים עד ה-05.10.18***

**תל אביב, ‏יום רביעי 29 אוגוסט 2018**

קבוצת עופר אבניר, יבואנית מותג האופנועים והקטנועים Suzuki בישראל, מציגה מבצע חסר תקדים עבור רוכשי דגם ה-Suzuki Burgman 400: שלוש שנות טיפולים חינם או עד 24,000 ק"מ! החבילה החדשה כוללת את כל טיפולים שוטפים כפי שהוגדרו על ידי היצרנית: טיפול הרצה (1000 ק"מ), טיפול קטן (6,000 ק"מ), טיפול גדול (12,000 ק"מ), וכך עד 24,000 ק"מ. הטיפולים יתקיימו במוסכי עופר אבניר בלבד (המוסך המרכזי בתל אביב והמוסך בחיפה).

ה-Burgman 400 המיוצר ביפן, הינו בעל מנוע 4 פעימות, צילינדר יחיד ומקורר נוזל, עם הספק של 31 כ"ס ב-6,300 סל"ד ומומנט של 3.67 קג"מ ב-4,800 סל"ד. שלדת הקטנוע היא צרה, קלה וקשיחה כדי להבטיח יציבות ושיפור מהותי ביכולות הדגם בכבישים מפותלים. המתלה הטלסקופי שמלפנים, בקוטר 41 מ"מ, הינו בעל מהלך של 110 מ"מ נדיבים, והוא אוחז בחישוק קדמי בקוטר חדש – 15 אינץ'. החישוק המוגדל נועד לשפר את יכולת שיכוך הזעזועים מלפנים, ולהגדיל את תחושת היציבות לרוכב.

קונספט ה-Coupe שליווה את עיצוב ה-Burgman הביא לעיצוב גוף קצר וקל יותר כשכל החלקים החיצוניים קומפקטיים על מנת להפוך את הכלי לקל לרכיבה, בעיקר ברחובות צרים ובתנועה סואנת. המשקף הקדמי ספורטיבי וזקוף ומעניק הגנה מקסימלית לרוכב מפני הרוח ונקודת מבט טובה על הכביש שמלפנים. זוג הפנסים הקדמיים מחודדים עם שתי שורות פנסי LED ממוקמים במסכת החזית החדשה, מעל למאותתים בעלי הכיסויים השקופים. גם הפנס האחורי המגולף וזוג המאותתים שתחתיו מכילים שילובים של נורות LED. מבחינת צבע הקטנוע, ה-Burgman 400 זמין בשלושה צבעים: שחור-מט עם חישוקי גלגלים אדומים, לבן-פנינה מט ואפור מטאלי.

\* המבצע בתוקף החל מה-02.09.18 ועד לתאריך 05.10.18.

\*\*המבצע מתייחס לטיפולים שיתקיימו במוסכי עופר אבניר בשלוש השנים הראשונות או עד 24,000 ק"מ.